CELEX: C2007/056/30
Language: et
Date: 2007-03-10 00:00:00
Title: Kohtuasi C-514/06 P: Armacell Enterprise GmbH 18. detsembril 2006 esitatud apellatsioonkaebus Euroopa Ühenduste Esimese Astme Kohtu (viies koda) 10. oktoobri 2006.  aasta otsuse peale kohtuasjas T-172/05: Armacell Enterprise GmbH versus Siseturu Ühtlustamise Amet (kaubamärgid ja tööstusdisainilahendused)

10.3.2007   
            
            
               ET
            
            
               Euroopa Liidu Teataja
            
            
               C 56/17
            
         Armacell Enterprise GmbH 18. detsembril 2006 esitatud apellatsioonkaebus Euroopa Ühenduste Esimese Astme Kohtu (viies koda) 10. oktoobri 2006. aasta otsuse peale kohtuasjas T-172/05: Armacell Enterprise GmbH versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-514/06 P)
   (2007/C 56/30)
   Kohtumenetluse keel: inglise
   Pooled
   
      Hageja: Armacell Enterprise GmbH (esindaja: Rechtsanwalt O. Spuhler)
   
      Teised menetluspooled: Siseturu Ühtlustamise Amet
   Hageja nõuded
   Hageja palub kohtul:
   
               —
            
            
               tühistada Esimese Astme Kohtu 10. oktoobri 2006. aasta otsus kohtuasjas T-172/05;
            
         
               —
            
            
               mõista Euroopa Kohtu menetlusega seotud kulud välja Siseturu Ühtlustamise Ametilt;
            
         
               —
            
            
               tühistada Siseturu Ühtlustamise Ameti esimese apellatsioonikoja 23. veebruari 2005. aasta otsus asjas R 552/2004-1;
            
         
               —
            
            
               mõista Esimese Astme Kohtus ning Siseturu Ühtlustamise Ameti menetluses kantud kulud Siseturu Ühtlustamise Ametilt.
            
         Väited ja peamised argumendid
   Hageja väidab, et Esimese Astme Kohtu vaidlustatud otsus põhineb nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (1) artikli 8 lõike 1 punktis b ettenähtud kaubamärkide sarnasuse tingimuse vääral tõlgendamisel. Hageja väidab lisaks, et jättes uurimata kaubamärkide sarnasuse küsimuse inglise keelt kõneleva avalikkuse vaatenurgast, pani Esimese Astme Kohus toime olulise menetlusnormi rikkumise ühenduse kaubamärgi määruse artikli 63 lõike 2 tähenduses.
   
      (1)  EÜT L 11, lk 1; ELT eriväljaanne 17/01, lk 146.